Is-Segretarju Ġenerali tal-Commonwealth Kamalesh Sharma fisser ruħu mill-aktar sodisfatt bil-pjani u bit-tħejjijiet tal-Gvern Malti għas-summit tal-Commonwealth li se jitlaqqa’ f’Malta s-sena d-dieħla. Waqt laqgħa mal-Prim Ministru Joseph Muscat fi Glasgow fl-Iskozja, Kamalesh Sharma spjega l-ħtiega li s-summit tas-sena d-dieħla jkun suċċess aktar minn laqgħat oħra, u għalhekk se jkun qed iżur Malta f’Novembru li gej. Implika li dan hu mument ta’ ħajja jew mewt għall-Commonwealth. Min-naħa tiegħu il-Prim Ministru Joseph Muscat qal li l-Gvern Malti jrid li s-summit tal-Commonwealth, ic-CHOGM, iservi bħala katalista għal din l-organizzazzjoni. Qal li l-konklużjonijiet tas-summit jridu jservu bħala l-pedamenti tal-Commonwealth għall-20 sena li gejjin. Il-Prim Minsitru Malti Joseph Muscat qal li fuq livell diplomatiku, Malta se tkun qed taħdem anki fil-marġini tal-Assemblea Ġenerali tan-Nazzjonijiet Magħquda – f’Settembru li ġej – sabiex tassigura l-preżenza tal-akbar numru tal-mexxejja tal-pajjiżi Commonwealth possibbli. Bħalissa t-task force imqabbad mill-Gvern Malti biex jieħu ħsieb l-organizzazzjoni tas-summit qed jaħdem fuq l-għażla tat-temi li għandhom jiġu diskussi fis-summit f’Malta.